เงินบาทปิด 30.17/24 บาท
ธนาคารกรุงเทพ รายงาน เงินบาทปิด 30.17/24 แนวโน้มยังผันผวน คาดกรอบพรุ่งนี้ 30.10-30.35 บาท
30 พ.ย. 2553

ธนาคารกรุงเทพ รายงาน เงินบาทปิด 30.17/24 แนวโน้มยังผันผวน คาดกรอบพรุ่งนี้ 30.10-30.35 บาท 
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.17/24 บาท/ดอลลาร์ แข็งค่าจากช่วงเช้าที่เปิดตลาดที่ระดับ 30.22/24 บาท/ดอลลาร์
"ปัจจัยในประเทศที่จะมีผลต่อเงินบาทในช่วงนี้ยังไม่ค่อยมีอะไรใหม่ อีกทั้งมองว่าตลาดยังค่อนข้างผันผวน แต่ส่วนหนึ่งที่บาทแข็งค่าขึ้นอาจจะมีผลจากปัญหาเศรษฐกิจของยุโรป ทำให้เงินยูโรร่วงหนัก เงินทุนจึงไหลเข้ามาในฝั่งเอเชีย" นักบริหารเงิน กล่าว
ส่วนความเคลื่อนไหวของเงินสกุลหลักช่วงปิดตลาดเย็นนี้ เงินเยนอยู่ที่ระดับ 83.76/84.04 เยน/ดอลลาร์ ส่วนเงินยูโรอยู่ที่ระดับ 1.2975/1.3010 ดอลลาร์/ยูโร
คืนนี้ สหรัฐฯ จะมีการรายงานตัวเลขเศรษฐกิจที่สำคัญ ได้แก่ Conference Board เปิดเผยดัชนีความเชื่อมั่นผู้บริโภคสหรัฐเดือนพ.ย., สถาบันจัดการด้านอุปทานของสหรัฐ (ISM) เปิดเผยดัชนีภาวะธุรกิจนิวยอร์คซิตี้เดือนพ.ย., สแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือนก.ย. เป็นต้น
นักบริหารเงิน คาดว่า วันพรุ่งนี้เงินบาทจะเคลื่อนไหวอยู่ในกรอบ 30.10-30.35 บาท/ดอลลาร์